ร้านก่วยเตี๋ยวลูกชิ้นปลาน้ำใส ต้องยกให้ร้านนี้ คือ ลิ้มเล่าซา ร้านนี้อยู่ตรงทาวน์ อิน ทาวน์ มีที่จอดรถหน้าร้าน ร้านอยู่ในคล้ายๆ โฮมออฟฟิส คนเยอะเรื่อยๆ เสน่ห์ของก๋วยเตี๋ยวน้ำใสร้านนี้คือ น้ำซุปใสรสชาติกลมกล่อม ไม่มันเยิ้มเหมือนบางร้าน ลูกชิ้นปลา ฮื่อก๊วย เกี้ยวปลา อร่อยเด้งดึ๋ง รู้สึกถึงเนื้อปลาจริงๆ ไม่ใช่แค่ลูกชิ้นแป้ง เส้นเหนียวนุ่ม โรยผักโรยพวกต้นหอมและหอมน้ำมันกระเทียมเจียวนิดๆ ลงตัวดี เมนูเด็ด คือ เย็นตาโฟเส้นใหญ่ที่ชอบทานประจำ และบะหมี่ลูกชิ้นปลาน้ำใส  ราคาชามละประมาณ 40-50 บาท ของเค้าคุณภาพดีทุกอย่าง  